Arne Fahlstrøm

Arne Jonas «Joma» Fahlstrøm (født 5. juli 1893 i Kristiania, død 15. april 1912 på Atlanterhavet) var en norsk skuespiller, men er mer kjent som norsk passasjer ombord på RMS «Titanic» da det forliste på sin jomfrutur. 

Liv og virke
 Bakgrunn 
Fahlstrøm vokste opp på Slemdal i Christiania, og var eneste sønn av skuespiller, maler og teatersjef Johan Fahlstrøm og skuespillerinnen Alma Fahlstrøm. Familien var sentrale i Kristianias teaterliv og hadde blant annet drevet Fahlstrøms teater.
Etter å ha tatt artium i 1911 sendte hans foreldre ham avgårde til USA slik at han kunne utvikle sine kunstneriske talenter og studere film. Foreldrene hans spanderte turen på ham på grunn av hans gode resultater.

Med «Titanic»
Arne Fahlstrøm tok fatt på en reise til USA den 3. april 1912, da han dro han forlot Christiania med «Dampskipet Oslo» (Wilson Line) og reiste til Hull i England. Senere gikk ferden til Southampton der han skulle gå ombord i RMS «Titanic». Han gikk ombord på skipet den 10. april 1912.

Ombord var han var den eneste av de 31 norske passasjerene som reiste på andre klasse.

28 av dem reiste på tredje klasse, mens familien Østby på to, reiste på første klasse. Arne Fahlstrøm den eneste av nordmennene som hadde et slags kjendisstatus.
Arne Fahlstøm mistet livet under forliset til RMS «Titanic» – han var bare 18 år gammel. 

Om hans lik ble funnet, ble han aldri identifisert. Av de 31 norske passasjerene mistet 20 livet.

Arne Fahlstrøms foreldre var på ferie i København da de fikk høre Arne var død. Foreldrene, som nå hadde mistet sitt eneste barn kom aldri over tapet av Arne og dannet senere et fond i Arnes navn for fattige teaterartister.

De testamenterte også sin formue til Redningsselskapet som oppkalte to båter etter Arne. Arne Fahlstrøm ble også nevnt i skillingsvisa om Titanics undergang. Sangen om Titanic's forlis I 1948 gav foreldrene en statue laget av Pietro Tacca til Slemdal skole til minne om sin sønn som hadde vært elev ved skolen.

 Se også 
 Liste over norske passasjerer ombord på RMS Titanic

 Referanser 

 Eksterne lenker 
 Arne Fahlstrøm biografi
  Arne Fahlstrøm - Norske passasjerer på RMS Titanic

Kategori:Norske skuespillere
Kategori:Personer fra Oslo
Kategori:Omkomne i Titanic-forliset
Kategori:Fødsler i 1893
Kategori:Dødsfall i 1912